Id-Deċiżjoni tal-Kummissjoni
tad-19 ta’ Mejju 1998
li temenda id-Deċiżjoni 97/486/KE dwar it-tħejjija ta’ listi provviżorji ta’ stabbilimenti ta’ pajjiżi terzi li minnhom l-Istati Membri jawtorizzaw l-importazzjonijiet ta’ laħam ta’ kaċċa ferali
(notifikata taħt dokument numru C(1998) 1375)
(Test b’relevanza għaż-ŻEE)
(98/369/KE)
Il-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabilixxi l-Komunità Ewropea,
Wara li kkonsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-tħejjija, għal perjodu temproanju, ta’ listi provviżorji ta’ stabbilimenti ta’ pajjiż terz li minnhom l-Istati Membri huma awtorizzati li jimportaw ċerti prodotti ta’ oriġini mill-annimali, prodotti miss-sajd jew molluski bi-valvoli ħajjin [1], kif l-aħħar emendata bid-Deċiżjoni 97/34/KE [2], u b’mod partikolari l-Artikolu 2(4) tagħha,
Billi listi proviżorji ta’ stabbilimenti li jipproduċu l-laħam ta’ kaċċa ferali tħejjew bid-Deċiżjoni tal-Kummissjoni 97/468/KE [3];
Billi il-Kanada, New Zealand, l-Istati Unita ta’ l-Amerika u l-Urugwaj bagħtu lista ta’ stabbilimenti li jipproduċu laħam ta’ kaċċa ferali u li għalihom, l-awtoritajiet responsabbli jiċċertifikaw li l-istabbilimenti huma skond ir-regoli tal-Komunità;
Billi lista provviżorja ta’ stabbilimenti li jipproduċu l-laħam ta’ kaċċa ferali tista’ għalhekk titħejja għall-Kanada, New Zealand, l-Istati Unita ta’ l-Amerika u l-Urugwaj;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Anness li jinsab ma’ din id-Deċiżjoni huwa miżjud ma’ l-Anness tad-Deċiżjoni 97/468/KE.
Artikolu 2
Din id-Deċiżjoni għandha tgħodd mill-10 ta’ Mejju 1998.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fid-19 ta’ Mejju 1998.